Ericu950/Stoicheia-meter-silver huggingface dataset:
ἐπεὶ δὲ νεανίσκος ἀνδρείου πατρός , αὐτὸς δὲ μὴ πάνυ δοκῶν ἀγαθὸς εἶναι στρατιώτης ἠξίου τὰς τοῦ πατρὸς λαμβάνειν ἀποφοράς , ἀλλ ἐγώ , εἶπεν , ὦ μειράκιον , ἀνδραγαθίας οὐ πατραγαθίας μισθοὺς καὶ δωρεὰς δίδωμι 0 .
ζήνωνος δὲ τοῦ Κιτιέως ἀποθανόντος , ὃν μάλιστα τῶν φιλοσόφων ἐθαύμασεν , ἔλεγε τὸ θέατρον αὐτοῦ τῶν πράξεων ἀνῃρῆσθαι .
λυσίμαχος ἐν Θρᾴκῃ κρατηθεὶς ὑπὸ Δρομιχαίτου καὶ διὰ δίψαν ἑαυτὸν καὶ τὸ στράτευμα παραδούς , ὡς ἔπιεν αἰχμάλωτος γενόμενος , ὦ θεοί , εἶπεν , ὡς μικρᾶς ἡδονῆς ἕνεκα δοῦλον ἐμαυτὸν ἐκ βασιλέως πεποίηκα .
πρὸς δὲ Φιλιππίδην τὸν κωμῳδιοποιὸν φίλον ὄντα καὶ συνήθη , τίνος σοι , εἶπε , τῶν ἐμῶν μεταδῶ ;
κ ἀκεῖνος , οὗ βούλει , πλὴν τῶν ἀπορρήτων 0 .
ἀντίπατρος ἀκούσας τὴν Παρμενίωνος ὑπὸ Ἀλεξάνδρου τελευτήν , εἰ μὲν ἐπεβούλευσεν Ἀλεξάνδρῳ Παρμενίων , εἶπε , τίνι πιστευτέον ;
εἰ δὲ μή , τί πρακτέον 0 ;
δημάδου δὲ τοῦ ῥήτορος ἤδη πρεσβύτου γεγονότος ἔφη καθάπερ ἱερείου διαπεπραγμένου καταλείπεσθαι μόνην τὴν γαστέρα καὶ τὴν γλῶτταν 0 .
ἀντίοχος ὁ τρίτος ἔγραψε ταῖς πόλεσιν , ἂν τι γράψῃ παρὰ τοὺς νόμους κελεύων γενέσθαι , μὴ προσέχειν ὡς ἠγνοηκότι .
τὴν δὲ τῆς Ἀρτέμιδος ἱέρειαν ἰδὼν ὑπερβολῇ καλὴν φανεῖσαν εὐθὺς ἀνέζευξεν ἐξ Ἐφέσου , φοβούμενος μὴ παρὰ γνώμην ἐκβιασθῇ πρᾶξαί τι τῶν οὐχ ὁσίων .
ἀντίοχος ὁ ἐπικληθεὶς Ἱέραξ ἐπολέμει περὶ τῆς βασιλείας πρὸς τὸν ἀδελφὸν Σέλευκον ·
ἐπεὶ δὲ ὁ Σέλευκος ἡττηθεὶς ὑπὸ Γαλατῶν οὐδαμοῦ φανερὸς ἦν ἀλλ ἐδόκει κατακεκόφθαι , θεὶς τὴν πορφύραν ὁ Ἀντίοχος φαιὸν ἱμάτιον ἀνέλαβε .
μετ ὀλίγον δὲ πυθόμενος τὸν ἀδελφὸν σῴζεσθαι , εὐαγγέλια , τοῖς θεοῖς ἔθυσε καὶ τὰς πόλεις τὰς ὑφ ἑαυτῷ στεφανηφορεῖν ἐποίησεν .
Εὐμένης ἐπιβουλευθεὶς ὑπὸ Περσέως ἔδοξε τεθνάναι ·
τῆς δὲ φήμης εἰς Πέργαμον κομισθείσης , Ἄτταλος ὁ ἀδελφὸς αὐτοῦ περιθέμενος τὸ διάδημα καὶ τὴν γυναῖκα γήμας ἐβασίλευσε ·
πυθόμενος δὲ προσιόντα ζῶντα τὸν ἀδελφὸν ἀπήντησεν ὥσπερ εἰώθει μετὰ τῶν σωματοφυλάκων δοράτιον ἔχων ·
ὁ δὲ Εὐμένης φιλοφρόνως ἀσπασάμενος αὐτὸν καὶ πρὸς τὸ οὖς εἰπών , μὴ σπεῦδε γῆμαι πρὶν τελευτήσαντ ἴδῃς , οὐδὲν ἄλλο παρὰ πάντα τὸν βίον οὔ τ εἶπεν ὕποπτον οὔ τε ἐποίησεν , ἀλλὰ καὶ τελευτῶν ἐκείνῳ τὴν γυναῖκα καὶ τὴν βασιλείαν ἀπέλιπεν 0 .
ἀνθ ὧν ἐκεῖνος οὐδὲν ἐξ ἑαυτοῦ τέκνον ἔθρεψε , πολλῶν γενομένων , ἀλλὰ τῷ Εὐμένους υἱῷ τὴν βασιλείαν ἔτι ζῶν ἐνηλίκῳ γενομένῳ παρέδωκε .
πύρρον οἱ υἱοὶ παῖδες ὄντες ἠρώτων , τίνι καταλείψει τὴν βασιλείαν καὶ ὁ Πύρρος εἶπεν , ὃς ἂν ὑμῶν ὀξυτέραν ἔχῃ τὴν μάχαιραν .
ἐρωτηθεὶς δὲ πότερον Πύθων ἢ Καφισίας αὐλητὴς ἀμείνων , Πολυσπέρχων , ἔφη , στρατηγός 0 .
ἐπεὶ δὲ συμβαλὼν Ῥωμαίοις δὶς ἐνίκησε πολλοὺς τῶν φίλων καὶ τῶν ἡγεμόνων ἀπολέσας , ἂν ἔτι , ἔφη , μίαν μάχην Ῥωμαίους νικήσωμεν , ἀπολώλαμεν .
ἐπεὶ δὲ Σικελίας ἀποτυχὼν ἐξέπλει , μεταστραφεὶς ὀπίσω πρὸς τοὺς φίλους , οἵαν , ἔφη , Ῥωμαίοις καὶ Καρχηδονίοις ἀπολείπομεν παλαίστραν .
τῶν δὲ στρατιωτῶν Ἀετὸν αὐτὸν προσαγορευόντων , τί γάρ , εἶπεν , οὐ μέλλω , τοῖς ὑμετέροις ὅπλοις ὥσπερ ὠκυπτέροις αἰρόμενος 0 ;
ἀκούσας δὲ ὅτι νεανίσκοι πολλὰ βλάσφημα περὶ αὐτοῦ πίνοντες εἰρήκασιν , ἐκέλευσεν ἀχθῆναι μεθ ἡμέραν πρὸς αὐτὸν ἅπαντας ·
ἀχθέντων δέ , τὸν πρῶτον ἠρώτησεν εἰ ταῦτα εἰρήκασι περὶ αὐτοῦ καὶ ὁ νεανίσκος , ταῦτα , εἶπεν , ὦ βασιλεῦ ·
πλείονα δ ἂν τούτων εἰρήκειμεν , εἰ πλείονα οἶνον εἴχομεν .
ἀντίοχος ὁ στρατεύσας δεύτερον ἐπὶ Πάρθους , ἔν τινι κυνηγεσίῳ καὶ διωγμῷ τῶν φίλων καὶ θεραπόντων ἀποπλανηθείς , εἰς ἔπαυλιν πενήτων ἀνθρώπων ἀγνοούμενος εἰσῆλθε ·
καὶ παρὰ τὸ δεῖπνον ἐμβαλὼν λόγον περὶ τοῦ βασιλέως ἤκουσεν , ὅτι τ ἆλλα χρηστός ἐστιν , φίλοις δὲ μοχθηροῖς ἐπιτρέπων τὰ πλεῖστα παρορᾷ καὶ πολλάκις ἀμελεῖ τῶν ἀναγκαίων διὰ τὸ λίαν φιλόθηρος εἶναι .
τότε μὲν οὖν ἐσιώπησεν ἅμα δὲ ἡμέρᾳ τῶν δορυφόρων παραγενομένων ἐπὶ τὴν ἔπαυλιν φανερὸς γενόμενος , προσφερομένης τῆς πορφύρας αὐτῷ καὶ τοῦ διαδήματος , ἀλλὰ ἀφ ἧς , εἶπεν ἡμέρας ὑμᾶς ἀνείληφα , πρῶτον ἐχθὲς ἀληθινῶν λόγων ἤκουσα περὶ ἐμαυτοῦ .
τῶν δὲ Ἰουδαίων , πολιορκοῦντος αὐτοῦ τὰ Ἱεροσόλυμα , πρὸς τὴν μεγίστην ἑορτὴν αἰτησαμένων ἑπτὰ ἡμερῶν ἀνοχάς , οὐ μόνον ἔδωκε ταύτας , ἀλλὰ καὶ ταύρους χρυσόκερως παρασκευασάμενος καὶ θυμιαμάτων καὶ ἀρωμάτων πλῆθος ἄχρι τῶν πυλῶν ἐπόμπευσε ·
καὶ παραδοὺς τοῖς ἐκείνων ἱερεῦσι τὴν θυσίαν αὐτὸς ἐπανῆλθεν εἰς τὸ στρατόπεδον .
οἱ δὲ Ἰουδαῖοι θαυμάσαντες εὐθὺς ἑαυτοὺς μετὰ τὴν ἑορτὴν ἐνεχείρισαν .
θεμιστοκλῆς ἔτι μειράκιον ὢν ἐν πότοις ἐκυλινδεῖτο καὶ γυναιξὶν ἐπεὶ δὲ Μιλτιάδης στρατηγῶν ἐνίκησεν ἐν Μαραθῶνι τοὺς βαρβάρους , οὐκέτι ἦν ἐντυχεῖν ἀτακτοῦντι Θεμιστοκλεῖ ·
πρὸς δὲ τοὺς θαυμάζοντας τὴν μεταβολὴν ἔλεγεν ὡς οὐκ ἐᾷ με καθεύδειν οὐ δὲ ῥᾳθυμεῖν τὸ Μιλτιάδου τρόπαιον .
ἐρωτηθεὶς δὲ πότερον Ἀχιλλεὺς ἐβούλετ ἂν ἢ Ὅμηρος εἶναι , σὺ δ αὐτός , ἔφη , πότερον ἤθελες ὁ νικῶν Ὀλυμπίασιν ἢ ὁ κηρύττων τοὺς νικῶντας εἶναι 0 ;
ξέρξου δὲ καταβαίνοντος ἐπὶ τὴν Ἑλλάδα τῷ μεγάλῳ στόλῳ , φοβηθεὶς Ἐπικύδην τὸν δημαγωγὸν αἰσχροκερδῆ καὶ δειλὸν ὄντα μὴ στρατηγὸς γενόμενος ἀπολέσῃ τὴν πόλιν , ἔπεισεν ἀργυρίῳ τῆς στρατηγίας ἀποστῆναι .
ἀδειμάντου δὲ ναυμαχεῖν μὴ τολμῶντος , εἰπόντος πρὸς τὸν Θεμιστοκλέα τοὺς Ἕλληνας παρακαλοῦντα καὶ προτρέποντα , ὦ Θεμιστόκλεις , τοὺς ἐν τοῖς ἀγῶσι προεξανισταμένους μαστιγοῦσιν ἀεί , ναί , εἶπεν , ὦ Ἀδείμαντε , τοὺς δὲ λειπομένους οὐ στεφανοῦσιν .
ἐπαραμένου δὲ τοῦ Εὐρυβιάδου τὴν βακτηρίαν ὡς πατάξοντος , πάταξον μὲν οὖν , εἶπεν , ἄκουσον δέ .
μὴ πείθων δὲ τὸν Εὐρυβιάδην ἐν τοῖς στενοῖς ναυμαχῆσαι , κρύφα πρὸς τὸν βάρβαρον ἔπεμψε παραινῶν μὴ δεδιέναι τοὺς Ἕλληνας ἀποδιδράσκοντας ·
ἐπεὶ δὲ πεισθεὶς ἐκεῖνος ἡττήθη ναυμαχήσας ὅπου συνέφερε τοῖς Ἕλλησι , πάλιν ἔπεμψε πρὸς αὐτὸν κελεύων φεύγειν ἐπὶ τὸν Ἑλλήσποντον τὴν ταχίστην ὡς τῶν Ἑλλήνων διανοουμένων λύειν τὴν γέφυραν , ἵνα σῴζων τοὺς Ἕλληνας ἐκεῖνον δοκῇ σῴζειν .
τοῦ δὲ Σεριφίου πρὸς αὐτὸν εἰπόντος , ὡς οὐ δι αὑτὸν ἀλλὰ διὰ τὴν πόλιν ἔνδοξός ἐστιν , ἀληθῆ λέγεις , εἶπεν , ἀλλ οὔ τ ἂν ἐγὼ Σερίφιος ὢν ἐγενόμην ἔνδοξος οὔ τε σὺ Ἀθηναῖος 0 .
ἀντιφάτου δὲ τοῦ καλοῦ πρότερον μὲν ἐρῶντα τὸν Θεμιστοκλέα φεύγοντος καὶ καταφρονοῦντος , ἐπεὶ δὲ δόξαν ἔσχε μεγάλην καὶ δύναμιν , προσερχομένου καὶ κολακεύοντος , ὦ μειράκιον , εἶπεν , ὀψὲ μὲν ἀμφότεροι ἀλλὰ νοῦν ἐσχήκαμεν .
πρὸς δὲ Σιμωνίδην ἐξαιτούμενόν τινα κρίσιν οὐ δικαίαν ἔφη μή τ ἂν ἐκεῖνον γενέσθαι ποιητὴν ἀγαθὸν ᾄδοντα παρὰ μέλος μή τ αὐτὸν ἄρχοντα χρηστὸν δικάζοντα παρὰ τὸν νόμον .
τὸν δὲ υἱὸν ἐντρυφῶντα τῇ μητρὶ πλεῖστον Ἑλλήνων ἔλεγε δύνασθαι ·
τῶν γάρ Ἑλλήνων ἄρχειν Ἀθηναίους , Ἀθηναίων δ ἑαυτόν , ἑαυτοῦ δὲ τὴν ἐκείνου μητέρα , τῆς δὲ μητρὸς ἐκεῖνον 0 1 2 .
τῶν δὲ τὴν θυγατέρα μνωμένων αὐτοῦ τὸν ἐπιεικῆ τοῦ πλουσίου προτιμήσας ἄνδρα ἔφη ζητεῖν χρημάτων δεόμενον μᾶλλον ἢ χρήματα ἀνδρός 0 .
χωρίον δὲ πωλῶν ἐκέλευσε κηρύττειν ὅτι καὶ γείτονα χρηστὸν ἔχει .
τῶν δὲ Ἀθηναίων αὐτὸν προπηλακιζόντων , τί κοπιᾶτε , εἶπεν , ὑπὸ τῶν αὐτῶν πολλάκις εὐχρηστούμενοι ;
καὶ ταῖς πλατάνοις ἀπείκαζεν αὑτόν , αἷς ὑποτρέχουσι χειμαζόμενοι , γενομένης δὲ εὐδίας τίλλουσι παρερχόμενοι καὶ κολούουσιν .
τοὺς δὲ Ἐρετριεῖς ἐπισκώπτων ἔλεγεν ὥσπερ τευθίδας μάχαιραν μὲν ἔχειν καρδίαν δὲ μὴ ἔχειν 0 .
ἐπεὶ δὲ ἐξέπεσε τῶν Ἀθηνῶν τὸ πρῶτον , εἶτα καὶ τῆς Ἑλλάδος , ἀναβὰς πρὸς βασιλέα καὶ κελευόμενος λέγειν ἔφη τὸν λόγον ἐοικέναι τοῖς ποικίλοις στρώμασιν ὡς γὰρ ἐκεῖνα , καὶ τοῦτον ἐκτεινόμενον μὲν ἐπιδεικνύναι τὰ εἴδη , συστελλόμενον δὲ κρύπτειν καὶ διαφθείρειν 0 1 2 .
ᾐτήσατο δὲ καὶ χρόνον ὅπως τὴν Περσικὴν διάλεκτον καταμαθὼν δι ἑαυτοῦ καὶ μὴ δι ἑτέρου ποιήσαιτο τὴν πρὸς αὐτὸν ἔντευξιν .
πολλῶν δὲ δωρεῶν ἀξιωθεὶς καὶ ταχὺ πλούσιος γενόμενος πρὸς τοὺς παῖδας εἶπεν , ὦ παῖδες , ἀπωλόμεθ ἄν , εἰ μὴ ἀπωλώλειμεν .
μυρωνίδης παρήγγειλεν ἔξοδον Ἀθηναίοις ἐπὶ Βοιωτοὺς στρατεύων ·
ἐνστάσης δὲ τῆς ὥρας καὶ τῶν λοχαγῶν λεγόντων μηδέπω πάντας παρεῖναι , πάρεισιν , εἶπεν , οἱ μέλλοντες μάχεσθαι ·
καὶ χρησάμενος αὐτοῖς προθύμοις ἐνίκησε τοὺς πολεμίους .
ἀριστείδης δὲ ὁ δίκαιος ἀεὶ καθ αὑτὸν ἐπολιτεύετο καὶ τὰς ἑταιρείας ἔφευγεν , ὡς τῆς ἀπὸ τῶν φίλων δυνάμεως ἀδικεῖν ἐπαιρούσης .
ἐπεὶ δὲ τῶν Ἀθηναίων ὁρμωμένων ἐπὶ τὸν ἐξοστρακισμὸν ἄνθρωπος ἀγράμματος καὶ ἄγροικος ὄστρακον ἔχων προσῆλθεν αὐτῷ κελεύων ἐγγράψαι τὸ ὄνομα τοῦ Ἀριστείδου , γινώσκεις γάρ , ἔφη , τὸν Ἀριστείδην ;
τοῦ δὲ ἀνθρώπου γιγνώσκειν μὲν οὐ φήσαντος , ἄχθεσθαι δὲ τῇ τοῦ δικαίου προσηγορίᾳ , σιωπήσας ἐνέγραψε τὸ ὄνομα τῷ ὀστράκῳ καὶ ἀπέδωκεν .
ἐχθρὸς δὲ ὢν τοῦ Θεμιστοκλέους καὶ πρεσβευτὴς ἐκπεμφθεὶς σὺν αὐτῷ , βούλει , φησίν , ὦ Θεμιστόκλεις ἐπὶ τῶν ὅρων τὴν ἔχθραν ἀπολίπωμεν ;
ἂν γὰρ δοκῇ , πάλιν αὐτὴν ἐπανιόντες ληψόμεθα .
τάξας δὲ τοὺς φόρους τοῖς Ἕλλησι τοσούτῳ πτωχότερος ἐπανῆλθεν ὅσον εἰς τὴν ἀποδημίαν ἀνήλωσεν .
Αἰσχύλου δὲ ποιήσαντος εἰς Ἀμφιάραον , οὐ γὰρ δοκεῖν ἄριστος ἀλλ εἶναι θέλει , βαθεῖαν ἄλοκα διὰ φρενὸς καρπούμενος , ἐξ ἧς τὰ κεδνὰ βλαστάνει βουλεύματα ·
καὶ λεγομένων τούτων , πάντες εἰς Ἀριστείδην ἀπέβλεψαν .
περικλῆς , ὁπότε μέλλοι στρατηγεῖν , ἀναλαμβάνων τὴν χλαμύδα πρὸς ἑαυτὸν ἔλεγε , πρόσεχε , Περίκλεις , ἐλευθέρων μέλλεις ἄρχειν , καὶ Ἑλλήνων καὶ Ἀθηναίων .
ἐκέλευσε δὲ τοὺς Ἀθηναίους τὴν Αἴγιναν ὥσπερ λήμην ἀφαιρεῖν τοῦ Πειραιῶς 0 .
πρὸς δὲ φίλον τινὰ ψευδοῦς μαρτυρίας δεόμενον , ᾗ προσῆν καὶ ὅρκος , ἔφησε μέχρι τοῦ βωμοῦ φίλος εἶναι .
μέλλων δὲ ἀποθνήσκειν αὐτὸς ἑαυτὸν ἐμακάριζεν ὅτι μηδεὶς Ἀθηναίων μέλαν ἱμάτιον δι αὐτὸν ἐνεδύσατο .
ἀλκιβιάδης ἔτι παῖς ὢν ἐλήφθη λαβὴν ἐν παλαίστρᾳ 0 ·
καὶ μὴ δυνάμενος διαφυγεῖν ἔδακε τὴν χεῖρα τοῦ καταπαλαίοντος ·
εἰπόντος δὲ ἐκείνου , δάκνεις ὡς αἱ γυναῖκες , οὐ μὲν οὖν , εἶπεν , ἀλλ ὡς οἱ λέοντες 0 1 .
ἔχων δὲ κύνα πάγκαλον ἐωνημένον ἑπτακισχιλίων δραχμῶν , ἀπέκοψεν αὐτοῦ τὴν οὐράν ὅπως , ἔφη , τοῦτο λέγωσιν Ἀθηναῖοι περὶ ἐμοῦ , καὶ μηδὲν ἄλλο πολυπραγμονῶσι .
προσελθὼν δὲ διδασκαλείῳ ῥαψῳδίαν Ἰλιάδος ᾔτει ·
τοῦ δὲ διδασκάλου μηδὲν ἔχειν Ὁμήρου φήσαντος , ἐντρίψας αὐτῷ κόνδυλον παρῆλθεν .
ἐλθὼν δὲ ἐπὶ θύρας τοῦ Περικλέους καὶ πυθόμενος αὐτὸν μὴ σχολάζειν ἀλλὰ σκοπεῖν ὅπως ἀποδώσει λόγους Ἀθηναίοις , οὐ βέλτιον , ἔφη , σκοπεῖν ἦν , ὅπως οὐκ ἀποδώσει ;
καλούμενος δὲ ἐπὶ κρίσιν θανατικὴν ὑπὸ τῶν Ἀθηναίων ἀπὸ Σικελίας ἔκρυψεν ἑαυτόν , εἰπὼν εὔηθες εἶναι τὸν δίκην ἔχοντα ζητεῖν ἀποφυγεῖν , ἐξὸν φυγεῖν .
εἰπόντος δέ τινος , οὐ πιστεύεις τῇ πατρίδι τὴν περὶ σεαυτοῦ κρίσιν ;
ἐγὼ μέν , ἔφη , οὐ δὲ τῇ μητρί , μή πως ἀγνοήσασα τὴν μέλαιναν βάλῃ ψῆφον ἀντὶ τῆς λευκῆς 0 .
ἀκούσας δὲ ὅτι θάνατος αὐτοῦ κατέγνωσται καὶ τῶν σὺν αὐτῷ , δείξωμεν οὖν αὐτοῖς , εἶπεν , ὅτι ζῶμεν ·
καὶ πρὸς Λακεδαιμονίους τρεψάμενος τὸν Δεκελεικὸν ἤγειρεν ἐπὶ τοὺς Ἀθηναίους πόλεμον .
λάμαχος ἐπετίμα τινὶ τῶν λοχαγῶν ἁμαρτόντι ·
τοῦ δὲ φήσαντος μηκέτι τοῦτο ποιήσειν , οὐκ ἔστιν , εἶπεν , ἐν πολέμῳ δὶς ἁμαρτεῖν .
ἰφικράτης , δοκῶν υἱὸς εἶναι σκυτοτόμου , κατεφρονεῖτο ·
δόξαν δὲ τότε πρῶτον ἔσχεν ὅτε τραυματίας πολέμιον ἄνδρα μετὰ τῶν ὅπλων ζῶντα συναρπάσας εἰς τὴν ἑαυτοῦ τριήρη μετήνεγκεν .
ἐν δὲ φιλίᾳ καὶ συμμάχῳ χώρᾳ στρατοπεδεύων καὶ χάρακα βαλλόμενος καὶ τάφρον ὀρύττων ἐπιμελῶς πρὸς τὸν εἰπόντα τί γὰρ φοβούμεθα ;
χειρίστην ἔφησε στρατηγοῦ φωνὴν εἶναι τὴν οὐκ ἂν προσεδόκησα .
παραταττόμενος δὲ τοῖς βαρβάροις ἔφη δεδιέναι μὴ τὸν Ἰφικράτην οὐκ ἴσασιν , ᾧ καταπλήττεται τοὺς ἄλλους πολεμίους .
κρινόμενος δὲ θανάτου , πρὸς τὸν συκοφάντην , οἷα ποιεῖς , ὦ ἄνθρωπε , εἶπε , πολέμου περιεστῶτος , τὴν πόλιν περὶ ἐμοῦ πείθων βουλεύεσθαι καὶ μὴ μετ ἐμοῦ .
πρὸς δὲ Ἁρμόδιον τὸν τοῦ παλαιοῦ Ἁρμοδίου ἀπόγονον , εἰς δυσγένειαν αὐτῷ λοιδορούμενον , ἔφη , τὸ μὲν ἐμὸν ἀπ ἐμοῦ γένος ἄρχεται , τὸ δὲ σὸν ἐν σοὶ παύεται .
ῥήτορος δέ τινος ἐπερωτῶντος αὐτὸν ἐν ἐκκλησίᾳ , τίς ὢν μέγα φρονεῖς ;
πότερον ἱππεὺς ἢ ὁπλίτης ἢ τοξότης ἢ πελταστής 0 1 ;
οὐδείς , ἔφη , τούτων , ἀλλ ὁ πᾶσι τούτοις ἐπιστάμενος ἐπιτάττειν 0 .
τιμόθεος εὐτυχὴς ἐνομίζετο στρατηγὸς εἶναι καὶ φθονοῦντες αὐτῷ τινες ἐζῳγράφουν τὰς πόλεις εἰς κύρτον αὐτομάτως ἐκείνου καθεύδοντος ἐνδυομένας ·
ἔλεγεν οὖν ὁ Τιμόθεος , εἰ τηλικαύτας πόλεις λαμβάνω καθεύδων , τί με οἴεσθε ποιήσειν ἐγρηγορότα ;
τῶν δὲ τολμηρῶν στρατηγῶν τινος τραῦμα τοῖς Ἀθηναίοις δεικνύντος , ἐγὼ δέ , εἶπεν , ᾐσχύνθην ὅτι μου στρατηγοῦντος ὑμῶν ἐν Σάμῳ καταπελτικὸν βέλος ἐγγὺς ἔπεσε .
τῶν δὲ ῥητόρων τὸν Χάρητα προαγόντων καὶ τοιοῦτον ἀξιούντων εἶναι τὸν Ἀθηναίων στρατηγόν , οὐ τὸν στρατηγόν , εἶπεν ὁ Τιμόθεος , ἀλλὰ τὸν τῷ στρατηγῷ τὰ στρώματα κομίζοντα .
χαβρίας ἔλεγε κάλλιστα στρατηγεῖν τοὺς μάλιστα γινώσκοντας τὰ τῶν πολεμίων .
δίκην δὲ φεύγων προδοσίας μετὰ Ἰφικράτους , ἐπιτιμῶντος αὐτῷ τοῦ Ἰφικράτους ὅτι κινδυνεύων εἰς τὸ γυμνάσιον βαδίζει καὶ τὴν εἰωθυῖαν ὥραν ἀριστᾷ , τοιγαροῦν , εἶπεν , ἂν ἄλλο τι γνῶσι περὶ ἡμῶν Ἀθηναῖοι , σὲ μὲν αὐχμῶντα καὶ ἄσιτον , ἐμὲ δὲ ἠριστηκότα καὶ ἀληλιμμένον ἀποκτενοῦσιν 0 .
εἰώθει δὲ λέγειν ὅτι φοβερώτερόν ἐστιν ἐλάφων στρατόπεδον ἡγουμένου λέοντος ἢ λεόντων ἐλάφου 0 .
ἡγησίππου τοῦ Κρωβύλου προσαγορευομένου παροξύνοντος τοὺς Ἀθηναίους ἐπὶ Φίλιππον , ὑπεφώνησέ τις ἐκ τῆς ἐκκλησίας , πόλεμον εἰσηγῇ ;
ναὶ μὰ Δία , εἶπε , καὶ μέλανα ἱμάτια καὶ δημοσίας ἐκφορὰς καὶ λόγους ἐπιταφίους , εἰ μέλλομεν ἐλεύθεροι βιώσεσθαι καὶ μὴ ποιήσειν τὸ προσταττόμενον Μακεδόσι 0 .
πυθέας ἔτι μειράκιον ὢν παρῆλθεν ἀντερῶν τοῖς περὶ Ἀλεξάνδρου γραφομένοις ψηφίσμασιν ·
εἰπόντος δέ τινος , σὺ νέος ὢν τολμᾷς λέγειν περὶ τηλικούτων ;
καὶ μὴν Ἀλέξανδρος , εἶπεν , ὃν ψηφίζεσθε θεόν , ἐμοῦ νεώτερός ἐστι .
φωκίων ὁ Ἀθηναῖος ὑπ οὐδενὸς οὔ τε γελῶν ὤφθη οὔ τε δακρύων .
ἐκκλησίας δὲ γενομένης πρὸς τὸν εἰπόντα , σκεπτομένῳ , ὦ Φωκίων , ἔοικας , ὀρθῶς , ἔφη , τοπάζεις ·
σκέπτομαι γάρ εἴ τι δύναμαι περιελεῖν ὧν μέλλω λέγειν πρὸς Ἀθηναίους .
μαντείας δὲ γενομένης Ἀθηναίοις , ὡς εἷς ἀνὴρ ἔστιν ἐν τῇ πόλει ταῖς πάντων ἐναντιούμενος γνώμαις , καὶ τῶν Ἀθηναίων ζητεῖν κελευόντων ὅστις ἐστὶ καὶ βοώντων , Φωκίων ἑαυτὸν ἔφησε τοῦτον εἶναι ·
μόνῳ γὰρ αὐτῷ μηδὲν ἀρέσκειν ὧν οἱ πολλοὶ πράττουσι καὶ λέγουσιν 0 .
ἐπεὶ δὲ λέγων ποτὲ γνώμην πρὸς τὸν δῆμον εὐδοκίμει καὶ πάντας ὁμαλῶς ἑώρα τὸν λόγον ἀποδεχομένους , ἐπιστραφεὶς πρὸς τοὺς φίλους εἶπεν , οὐ δήπου κακόν τι λέγων ἐμαυτὸν λέληθα ;
πρὸς δὲ θυσίαν τινὰ τῶν Ἀθηναίων αἰτούντων ἐπιδόσεις καὶ τῶν ἄλλων ἐπιδιδόντων , κληθεὶς πολλάκις , αἰσχυνοίμην ἄν , εἶπεν , ὑμῖν ἐπιδιδούς , τούτῳ δὲ μὴ ἀποδιδούς , ἅμα δεικνύων τὸν δανειστήν .
δημοσθένους δὲ τοῦ ῥήτορος εἰπόντος , ἀποκτενοῦσὶ σε Ἀθηναῖοι , ἐὰν μανῶσι , ναί , εἶπεν , ἐμὲ μὲν ἂν μανῶσι , σὲ δὲ ἂν σωφρονῶσι .
ἀριστογείτονος δὲ τοῦ συκοφάντου μέλλοντος ἀποθνῄσκειν ἐν τῷ δεσμωτηρίῳ κατακρίτου γεγονότος καὶ δεομένου τὸν Φωκίωνα πρὸς αὐτὸν ἐλθεῖν , τῶν δὲ φίλων οὐκ ἐώντων πρὸς ἄνθρωπον πονηρὸν βαδίζειν , καὶ ποῦ τις ἄν , εἶπεν , ἥδιον Ἀριστογείτονι λαλήσειεν ;
ὀργιζομένων δὲ τοῖς Βυζαντίοις τῶν Ἀθηναίων μὴ δεξαμένοις τῇ πόλει Χάρητα πεμφθέντα μετὰ δυνάμεως βοηθὸν αὐτοῖς πρὸς Φίλιππον , εἰπὼν ὁ Φωκίων ὅτι δεῖ μὴ τοῖς ἀπιστοῦσι τῶν συμμάχων , ἀλλὰ τοῖς ἀπιστουμένοις ὀργίζεσθαι τῶν στρατηγῶν αὐτὸς ᾑρέθη στρατηγός ·
καὶ πιστευθεὶς ὑπὸ τῶν Βυζαντίων ἐποίησε τὸν Φίλιππον ἀπελθεῖν ἄπρακτον .
ἀλεξάνδρου δὲ τοῦ βασιλέως ἑκατὸν τάλαντα δωρεὰν αὐτῷ πέμψαντος , ἠρώτησε τοὺς κομίζοντας τί δήποτε , πολλῶν ὄντων Ἀθηναίων , αὐτῷ μόνῳ ταῦτα δίδωσιν Ἀλέξανδρος ·
εἰπόντων δὲ ἐκείνων ὡς μόνον αὐτὸν ἡγεῖται καλὸν κ ἀγαθὸν εἶναι , οὐκοῦν , ἔφη , ἐασάτω με καὶ δοκεῖν καὶ εἶναι τοιοῦτον .
αἰτοῦντος δὲ Ἀλεξάνδρου τριήρεις , καὶ τοῦ δήμου κελεύοντος ὀνομαστὶ παριέναι τὸν Φωκίωνα καὶ συμβουλεύειν , ἀναστὰς ἔφη , συμβουλεύω τοίνυν ὑμῖν ἢ κρατεῖν τοῖς ὅπλοις αὐτοὺς ἢ φίλους εἶναι τῶν κρατούντων .
λόγου δὲ περὶ τῆς Ἀλεξάνδρου τελευτῆς ἐμπεσόντος ἀδεσπότου , καὶ τῶν ῥητόρων ἀναπηδώντων εὐθὺς ἐπὶ τὸ βῆμα καὶ μὴ μέλλειν ἀλλὰ πολεμεῖν ἤδη κελευόντων , ὁ Φωκίων ἠξίου περιμεῖναι καὶ γνῶναι βεβαίως .
εἰ γὰρ τήμερον , ἔφη , τέθνηκε , καὶ αὔριον ἔσται καὶ εἰς τρίτην τεθνηκώς .
τοῦ δὲ Λεωσθένους εἰς τὸν πόλεμον ἐμβαλόντος τὴν πόλιν ἐλπίσι λαμπραῖς πρὸς τὸ τῆς ἐλευθερίας ὄνομα καὶ τῆς ἡγεμονίας ἐπαιρομένην , τοὺς λόγους αὐτοῦ ταῖς κυπαρίττοις ἀπείκαζε ·
καλοὶ γὰρ ὄντες ἔφη καὶ ὑψηλοὶ καρπὸν οὐκ ἔχουσι .
κατωρθωμένων δὲ τῶν πρώτων καὶ τῆς πόλεως εὐαγγέλια θυούσης , ἐρωτηθεὶς εἰ ταῦτα ἤθελεν αὑτῷ πεπρᾶχθαι , πεπρᾶχθαι μὲν οὖν , ἔφη , ταῦτα , βεβουλεῦσθαι δὲ ἐκεῖνα 0 .
τῇ δὲ Ἀττικῇ τῶν Μακεδόνων προσβαλόντων καὶ πορθούντων τὴν παραλίαν , ἐξήγαγε .
τοὺς ἐν ἡλικίᾳ 0 ·
πολλῶν δὲ συντρεχόντων πρὸς αὐτὸν καὶ παρεγκελευομένων ἐκεῖνον τὸν λόφον καταλαβεῖν , ἐνταῦθα τάξαι τὴν δύναμιν , ὦ Ἡράκλεις , εἶπεν , ὡς πολλοὺς ὁρῶ στρατηγούς , στρατιώτας δὲ ὀλίγους οὐ μὴν ἀλλὰ συμβαλὼν ἐκράτησε καὶ διέφθειρε Μικίωνα τὸν ἄρχοντα τῶν Μακεδόνων .
μετ ὀλίγον δὲ χρόνον οἱ μὲν Ἀθηναῖοι τῷ πολέμῳ κρατηθέντες ἐδέξαντο φρουρὰν ὑπ Ἀντιπάτρου Μενύλλου δὲ τοῦ τῆς φρουρᾶς ἄρχοντος χρήματα τῷ Φωκίωνι διδόντος , ἀγανακτήσας εἶπε μή τε ἐκεῖνον Ἀλεξάνδρου βελτίονα εἶναι , καὶ χείρονα τὴν αἰτίαν ἐφ ᾗ λήψεται νῦν τότε μὴ δεξάμενος .
ἀντίπατρος δ ἔφη , ὡς δυοῖν αὐτῷ φίλων Ἀθήνησιν ὄντων οὔ τε Φωκίωνα λαβεῖν πέπεικεν οὔ τε Δημάδην διδοὺς ἐμπέπληκεν .
ἀξιοῦντος δὲ Ἀντιπάτρου ποιῆσαί τι τῶν μὴ δικαίων αὐτόν , οὐ δύνασαι , εἶπεν , Ἀντίπατρε , καὶ φίλῳ Φωκίωνι χρῆσθαι καὶ κόλακι .
μετὰ δὲ τὴν Ἀντιπάτρου τελευτὴν δημοκρατίας Ἀθηναίοις γενομένης κατεγνώσθη θάνατος τοῦ Φωκίωνος ἐν ἐκκλησίᾳ καὶ τῶν φίλων ·
οἱ μὲν οὖν ἄλλοι κλαίοντες ἤγοντο τῷ δὲ Φωκίωνι σιωπῇ βαδίζοντι τῶν ἐχθρῶν τις ἐνέπτυσεν ἀπαντήσας εἰς τὸ πρόσωπον .
ὁ δὲ πρὸς τοὺς ἄρχοντας ἀποβλέψας , οὐ παύσει τις , εἶπε , τοῦτον ἀσχημονοῦντα ;
τῶν δὲ μελλόντων συναποθνῄσκειν ἑνὸς ὀδυρομένου καὶ ἀγανακτοῦντος , οὐκ ἀγαπᾷς , εἶπεν , ὦ Θούδιππε , μετὰ Φωκίωνος ἀποθανούμενος ;
ἤδη δὲ τῆς κύλικος αὐτῷ προσφερομένης , ἐρωτηθεὶς εἴ τι λέγει πρὸς τὸν υἱόν , ἔγωγε , εἶπεν , ἐντέλλομαι καὶ παρακαλῶ μηδὲν Ἀθηναίοις μνησικακεῖν .
πεισίστρατος ὁ Ἀθηναίων τύραννος , ἐπεὶ τῶν φίλων τινὲς ἀποστάντες αὐτοῦ Φυλὴν κατέλαβον , ἦλθε πρὸς αὐτοὺς στρωματόδεσμον αὐτὸς κομίζων .
πυνθανομένων δὲ ἐκείνων τί βούλεται , πείσας ὑμᾶς , εἶπεν , ἀπαγαγεῖν ἢ μὴ πείσας μένειν μεθ ὑμῶν , διὰ τοῦτο ἀφῖγμαι συνεσκευασμένος .
διαβληθείσης δὲ τῆς μητρὸς πρὸς αὐτόν , ὡς ἐρᾷ τινος νεανίσκου καὶ κρύφα σύνεστι φοβουμένῳ καὶ παραιτουμένῳ τὰ πολλά , καλέσας ἐπὶ δεῖπνον τὸν νεανίσκον ἠρώτησε δειπνήσαντα , πῶς γέγονεν ;
ἡδέως , δὲ φήσαντος , ταῦτά σοι , ἔφη , καθ ἡμέραν ἔσται , ἐὰν τῇ μητρί μου ἀρέσκῃς .
ἐπεὶ δὲ Θρασύβουλος ἐρῶν αὐτοῦ τῆς θυγατρὸς ἐφίλησεν ἀπαντήσας , παροξυνόμενος ἐπ αὐτὸν ὑπὸ τῆς γυναικός , ἂν τοὺς φιλοῦντας , εἶπε , μισῶμεν , τί ποιήσομεν τοὺς μισοῦντας ;
καὶ ἔδωκε γυναῖκα τῷ Θρασυβούλῳ τὴν παρθένον .
κωμαστῶν δέ τινων περιτυχόντων αὐτοῦ τῇ γυναικὶ καὶ πολλὰ πραξάντων ἀσελγῆ καὶ εἰπόντων , μεθ ἡμέραν δὲ τοῦ Πεισιστράτου δεομένων καὶ δακρυόντων , ὑμεῖς μέν , ἔφη , πειρᾶσθε σωφρονεῖν τὸ λοιπὸν ἡ δ ἐμὴ γυνὴ τὸ παράπαν ἐχθὲς οὐδαμῇ προῆλθε .
τῶν δὲ παίδων , αὐτοῦ γαμεῖν ἑτέραν γυναῖκα μέλλοντος , διαπυνθανομένων μή τι μεμφόμενος αὐτοὺς εἴη , ἥκιστα , εἶπεν , ἀλλ ἐπαινῶν καὶ βουλόμενος ἑτέρους μοι παῖδας τοιούτους γενέσθαι .
δημήτριος ὁ Φαληρεὺς Πτολεμαίῳ τῷ βασιλεῖ παρῄνει τὰ περὶ βασιλείας καὶ ἡγεμονίας βιβλία κτᾶσθαι καὶ ἀναγινώσκειν ·
ἃ γὰρ οἱ φίλοι τοῖς βασιλεῦσιν οὐ θαρροῦσι παραινεῖν , ταῦτα ἐν τοῖς βιβλίοις γέγραπται .
λυκοῦργος ὁ Λακεδαιμόνιος εἴθισε τοὺς πολίτας κομᾶν λέγων ὅτι τοὺς μὲν καλοὺς ἡ κόμη εὐπρεπεστέρους ποιεῖ , τοὺς δὲ αἰσχροὺς φοβερωτέρους 0 .
πρὸς δὲ τὸν κελεύοντα ποιεῖν ἐν τῇ πόλει δημοκρατίαν σὺ πρῶτος , εἶπεν 0 .
ἐν τῇ οἰκίᾳ σου ποίησον δημοκρατίαν .
ἐκέλευε δὲ τὰς οἰκίας ποιεῖν ἀπὸ πρίονος καὶ πελέκεως μόνον αἰσχύνεσθαι γὰρ εἰς οἰκίας λιτὰς ἐκπώματα καὶ στρώματα καὶ τραπέζας πολυτελεῖς εἰσφέροντας .
πυγμὴν δὲ καὶ παγκράτιον ἀγωνίζεσθαι ἐκώλυσεν , ἵνα μη δὲ παίζοντες ἀπαυδᾶν ἐθίζωνται .
στρατεύειν δὲ πολλάκις ἐπὶ τοὺς αὐτοὺς ἐκώλυσεν , ὅπως μὴ ποιῶσι μαχιμωτέρους .
ὕστερον γοῦν τοῦ Ἀγησιλάου τρωθέντος , ὁ Ἀνταλκίδας εἶπεν καλὰ διδασκάλια παρὰ Θηβαίων λαμβάνειν αὐτὸν ἐθίσαντα καὶ διδάξαντα πολεμεῖν ἄκοντας .
χάριλλος ὁ βασιλεὺς ἐρωτηθεὶς διὰ τί νόμους ὀλίγους οὕτω Λυκοῦργος ἔθηκεν , ἀπεκρίνατο τοὺς χρωμένους ὀλίγοις λόγοις μὴ δεῖσθαι νόμων πολλῶν .
τῶν δὲ εἱλώτων τινὸς θρασύτερον αὐτῷ προσφερομένου , ναὶ τὼ σιώ , εἶπε , κατέκτανον ἄν τυ , αἰ μὴ ὠργιζόμαν .
πρὸς δὲ τὸν πυθόμενον διὰ τί κομῶσιν εἶπεν ὅτι τῶν κόσμων ἀδαπανώτατος οὗτός ἐστι .
τήλεκλος ὁ βασιλεὺς πρὸς τὸν ἀδελφὸν ἐγκαλοῦντα τοῖς πολίταις ὡς ἀγνωμονέστερον αὐτῷ προσφερομένοις ἢ ἐκείνῳ , σὺ γάρ , εἶπεν , οὐκ οἶδας ἀδικεῖσθαι 0 .
θεόπομπος ἔν τινι πόλει πρὸς τὸν ἐπιδεικνύμενον τὸ τεῖχος αὐτῷ καὶ πυνθανόμενον , εἰ δοκεῖ καλὸν καὶ ὑψηλὸν εἶναι , οὐ δὴ γυναικῶν 0 ;
ἀρχίδαμος , ἐν τῷ Πελοποννησιακῷ πολέμῳ τῶν συμμάχων ἀξιούντων ὁρίσαι τοὺς φόρους αὐτοῖς , εἶπεν , ὁ πόλεμος οὐ τεταγμένα σιτεῖται .
βρασίδας ἐν ἰσχάσι συλλαβὼν μῦν καὶ δηχθεὶς ἀφῆκεν εἶτα πρὸς τοὺς παρόντας , οὐδὲν οὕτως , ἔφη , μικρόν ἐστιν , ὃ μὴ σῴζεται τολμῶν ἀμύνεσθαι τοὺς ἐπιχειροῦντας .
ἐν δὲ μάχῃ διὰ τῆς ἀσπίδος ἀκοντισθεὶς καὶ τὸ δόρυ τοῦ τραύματος ἐξελκύσας αὐτῷ τούτῳ τὸν πολέμιον ἀπέκτεινεν ἐπερωτηθεὶς δὲ πῶς ἐτρώθη , προδούσης με τῆς ἀσπίδος , εἶπεν .
ἐπειδὴ συνέβη πεσεῖν αὐτὸν ἐλευθεροῦντα τοὺς ἐπὶ Θρᾴκης Ἕλληνας , οἱ δὲ πεμφθέντες εἰς Λακεδαίμονα πρέσβεις τῇ μητρὶ προσῆλθον αὐτοῦ , πρῶτον μὲν ἠρώτησεν εἰ καλῶς ὁ Βρασίδας ἀπέθανεν ἐγκωμιαζόντων δὲ τῶν Θρᾳκῶν αὐτὸν καὶ λεγόντων ὡς οὐδεὶς ἄλλος ἔσται τοιοῦτος , ἀγνοεῖτε , εἶπεν , ὦ ξένοι ·
ἆγις ὁ βασιλεὺς οὐκ ἔφη τοὺς Λακεδαιμονίους ἐρωτᾶν πόσοι εἰσίν , ἀλλὰ ποῦ εἰσὶν οἱ πολέμιοι .
ἐν δὲ Μαντινείᾳ κωλυόμενος διαμάχεσθαι τοῖς πολεμίοις πλείοσιν οὖσιν , εἶπεν , ἀνάγκη πολλοῖς μάχεσθαι τὸν ἄρχειν πολλῶν βουλόμενον 0 .
ἐπαινουμένων δὲ τῶν Ἠλείων ἐπὶ τῷ τὰ Ὀλύμπια καλῶς ἄγειν , τί δέ , εἶπε , ποιοῦσι θαυμαστόν , εἰ δι ἐτῶν τεττάρων μιᾷ ἡμέρᾳ χρῶνται τῇ δικαιοσύνῃ ;
ἐπιμενόντων δὲ τοῖς ἐπαίνοις , ἔφη , τί θαυμαστὸν εἰ πράγματι καλῷ καλῶς χρῶνται , τῇ δικαιοσύνῃ 0 ;
πρὸς δὲ ἄνθρωπον πονηρὸν ἐρωτῶντα πολλάκις τίς ἄριστος εἴη Σπαρτιατῶν , εἶπεν , ὁ τὶν ἀνομοιότατος 0 .
ἑτέρου δὲ πυνθανομένου πόσοι εἰσὶν οἱ Λακεδαιμόνιοι , ὅσοι , εἶπεν , ἱκανοὶ τοὺς κακοὺς ἀπείργειν 0 .
καὶ τὸ αὐτὸ ἑτέρου πυνθανομένου , πολλοί σοι , ἔφη , δόξουσιν εἶναι , ἐὰν αὐτοὺς ἴδῃς μαχομένους .
λύσανδρος , Διονυσίου τοῦ τυράννου πέμψαντος ἱμάτια ταῖς θυγατράσιν αὐτοῦ τῶν πολυτελῶν , οὐκ ἔλαβεν , εἰπὼν δεδιέναι μὴ διὰ ταῦτα μᾶλλον αἰσχραὶ φανῶσιν .
πρὸς δὲ τοὺς ψέγοντας αὐτὸν ἐπὶ τῷ δι ἀπάτης τὰ πολλὰ πράττειν ὡς ἀνάξιον τοῦ Ἡρακλέους , ἔλεγεν ὅπου μὴ ἐφικνεῖται ἡ λεοντῆ , προσραπτέον εἶναι τὴν ἀλωπεκῆν .
πρὸς δὲ Ἀργείους δικαιότερα τῶν Λακεδαιμονίων λέγειν περὶ τῆς ἀμφισβητουμένης χώρας δοκοῦντας , σπασάμενος τὴν μάχαιραν , ὁ ταύτης , ἔφη , κρατῶν βέλτιστα περὶ γῆς ὅρων διαλέγεται .
τοὺς δὲ Λακεδαιμονίους ὁρῶν ὀκνοῦντας προσμάχεσθαι τοῖς τείχεσι τῶν Κορινθίων , ὡς εἶδε λαγὼν ἐξαλλόμενον ἐκ τῆς τάφρου , τοιούτους , ἔφη , φοβεῖσθε πολεμίους , ὧν οἱ λαγοὶ δι ἀργίαν ἐν τοῖς τείχεσιν ἐγκαθεύδουσιν ;
μεγαρέως δὲ ἀνδρὸς ἐν κοινῷ συλλόγῳ παρρησίᾳ χρησαμένου πρὸς αὐτόν , οἱ λόγοι σου , εἶπε , πόλεως δέονται .
ἀγησίλαος ἔλεγε τοὺς τὴν Ἀσίαν κατοικοῦντας ἐλευθέρους μὲν κακοὺς εἶναι , δούλους δὲ ἀγαθούς .
εἰθισμένων δὲ αὐτῶν τὸν Περσῶν βασιλέα μέγαν προσαγορεύειν , τί δαὶ ἐκεῖνος , εἶπεν , ἐμοῦ μείζων , εἰ μὴ δικαιότερος καὶ σωφρονέστερος 0 1 ;
περὶ ἀνδρείας καὶ δικαιοσύνης ἐρωτηθεὶς ποτέρα βελτίων , οὐδὲν ἀνδρείας , ἔφη , χρῄζομεν , ἐὰν πάντες ὦμεν δίκαιοι 0 .
νυκτὸς δὲ μέλλων κατὰ τάχος ἀναζευγνύειν ἐκ τῆς πολεμίας καὶ τὸν ἐρώμενον ὁρῶν ἀπολειπόμενον δι ἀσθένειαν καὶ δακρύοντα , χαλεπόν , εἶπεν , ἅμα ἐλεεῖν καὶ φρονεῖν 0 .
μενεκράτους δὲ τοῦ ἰατροῦ Διὸς προσαγορευομένου , γράψαντος ἐπιστολὴν πρὸς αὐτόν , Μενεκράτης Ζεὺς βασιλεῖ Ἀγησιλάῳ χαίρειν , ἀντέγραψεν , βασιλεὺς Ἀγησίλαος Μενεκράτει ὑγιαίνειν .
λακεδαιμονίων δὲ νικησάντων Ἀθηναίους καὶ τοὺς συμμάχους ἐν Κορίνθῳ , πυθόμενος τὸ πλῆθος τῶν πολεμίων νεκρῶν , φεῦ τᾶς Ἑλλάδος , εἶπεν , ἃ τοσούτους ὑφ αὑτᾶς ἀπολώλεκεν , ὅσοις ἀρκεῖ τοὺς βαρβάρους νικῆν ἅπαντας .
χρησμὸν δὲ λαβὼν ἐν Ὀλυμπίᾳ παρὰ τοῦ Διὸς ὃν ἤθελεν , εἶτα τῶν ἐφόρων κελευόντων καὶ τὸν Πύθιον ἐρωτῆσαι περὶ τῶν αὐτῶν , εἰς Δελφοὺς παραγενόμενος ἠρώτησε τὸν θεὸν εἰ ἅπερ τῷ πατρὶ δοκεῖ καὶ αὐτῷ 0 .
παραιτούμενος δέ τινα τῶν φίλων παρὰ τοῦ Καρὸς Ἱδριέως , ἔγραψε πρὸς αὐτόν , Νικίας εἰ μὲν οὐκ ἀδικεῖ , ἄφες ·
εἰ δὲ ἀδικεῖ , ἐμοὶ ἄφες ·
τοῦ δὲ μιμουμένου τὴν τῆς ἀηδόνος φωνὴν ἀκοῦσαι παρακαλούμενος , αὐτᾶς , εἶπεν , ἄκουκα πολλάκις .
μετὰ δὲ τὴν ἐν Λεύκτροις μάχην , πάντας τοὺς τρέσαντας ἀτίμους εἶναι τοῦ νόμου κελεύοντος , ὁρῶντες οἱ ἔφοροι τὴν πόλιν ἀνδρῶν ἔρημον οὖσαν ἐβούλοντο τὴν ἀτιμίαν λῦσαι , καὶ νομοθέτην ἀπέδειξαν τὸν Ἀγησίλαον ·
ὁ δὲ προελθὼν εἰς τὸ μέσον ἐκέλευσε τοὺς νόμους ἀπὸ τῆς αὔριον κυρίους εἶναι .
ἐπεὶ δὲ πεμφθεὶς τῷ βασιλεῖ τῶν Αἰγυπτίων σύμμαχος ἐπολιορκεῖτο μετ αὐτοῦ , πολλαπλασιόνων ὄντων τῶν πολεμίων καὶ περιταφρευόντων τὸ στρατόπεδον , κελεύσαντος ἐπεξιέναι καὶ διαμάχεσθαι τοῦ βασιλέως , οὐκ ἔφη διακωλύσειν τοὺς πολεμίους ἴσους αὐτοῖς γενέσθαι βουλομένους .
ἔτι δὲ μικρὸν ἀπολιπούσης τῆς τάφρου συνάψαι , κατὰ τοῦτο παρατάξας τὸ διαλεῖπον καὶ πρὸς ἴσους ἴσοις ἀγωνισάμενος ἐνίκησεν .
ἀποθνῄσκων δὲ τοὺς φίλους ἐκέλευσε μηδεμίαν πλαστὰν μη δὲ μιμηλὰν ποιήσασθαι , τὰς εἰκόνας οὕτω προσαγορεύων ·
εἰ γάρ τι καλὸν ἔργον πεποίηκα , τοῦτό μου μνημεῖον ἐστιν ·
εἰ δὲ μηδέν , οὐ δ οἱ πάντες ἀνδριάντες 0 1 .